钦定古今图书集成/明伦汇编/闺媛典/第046卷 > 李颐妻陈氏
## 钦定古今图书集成/明伦汇编/闺媛典/第046卷 > 李颐妻陈氏

按《广东通志》：“陈氏，东莞李颐妻也。事舅姑孝谨，生子
佳而孀，守志教子。少帝驻跸冈州，陈遣佳应勤王之
诏，临别诀曰：‘汝宜竭忠事主，勿以我为念’。佳既行，陈
亦趋广，至黄木湾，赴水死，而佳不知。及至崖山，得潮
郡教授。还家拜母不见，哀陨莫及，乃筑望至堂于乌沙之阳，以寓终天无涯之悲，闻者伤之。